SL Uradni list Evropske unije C 122/17

Objava vloge na podlagi člena 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

2010/C 122/08

Ta objava daje pravico do ugovora zoper vlogo na podlagi člena 7 Uredbe Sveta (ES) št. 510/2006 (1). Izjavo o ugovoru mora Komisija prejeti v šestih mesecih po dnevu te objave.

VLOGA ZA SPREMEMBO

UREDBA SVETA (ES) št. 510/2006

Vloga za spremembo v skladu s členom 9

„SALAME PIACENTINO“

ES št.: IT-PDO-0117-1499-31.10.2001

ZGO ( ) ZOP ( X )

1. Spremenjena postavka v specifikaciji proizvoda:

—  Ime proizvoda — Opis proizvoda —  Geografsko območje —  Dokazilo o poreklu — Metoda pridobivanja —  Povezava —  Označevanje —  Nacionalne zahteve — Drugo – Sistem pregleda

2. Vrsta spremembe:

—  Sprememba enotnega dokumenta ali povzetka — Sprememba specifikacije registrirane ZOP ali ZGO, za katero še nista bila objavljena enotni dokument ali povzetek —  Sprememba specifikacije, ki ne zahteva spremembe objavljenega enotnega besedila (člen 9(3) Uredbe (ES) št. 510/2006) —  Začasna sprememba specifikacije zaradi uvedbe obveznih sanitarnih ali fitosanitarnih ukrepov s strani javnih organov (člen 9(4) Uredbe (ES) št. 510/2006)

3. Sprememba(-e):

1. V členu 2(1) se besedilo: „ ‚Salame Piacentino‘ je proizvod iz mesa prašičev, vzrejenih v deželah Lombardija in Emilija Romanja.” nadomesti z besedilom: „Prašiči, namenjeni za proizvodnjo ‚Salame Piacentino‘, se morajo vzrediti na območju dežel Lombardija in Emilija Romanja.“. (1)

2. V členu 2(4) se besedilo: „Teža prašičev ne sme biti manjša od 160 kg, z odstopanjem 10 %,“ nadomesti z besedilom: „Prašiči morajo tehtati 160 kg, z odstopanjem 10 %,“. (2)

3. V členu 2(6) se besedilo: „Potrdilo klavnice,“ nadomesti z besedilom: „Dokument klavnice,“. (3)

4. V členu 3(1) se besedilo: „ ‚Salame Piacentino‘ se izdeluje iz pustega mesa prašičev, ki imajo lastnosti iz člena 2, z dodano svinjsko maščobo s 15 do 20-odstotnim deležem. Pri pustem mesu se uporabijo vsi glavni kosi razen slanine, medtem ko se pri maščobi uporabijo mast in deli slanine brez mehke maščobe in goltanca.“ nadomesti z besedilom: „ ‚Salame Piacentino‘ izvira iz mesa prašičev, ki ustrezajo značilnostim iz člena 2. Delež uporabne maščobe se giblje od 10 do 30 %, odvisno od uporabljenega pustega mesa. Pri pustem mesu so izključeni kosi mesa, ki so bili odstranjeni z glave, medtem ko se pri maščobi lahko uporabijo mast, goltanec in deli slanine brez mehke slanine.“. (4)

5. V členu 4(1) se besedilo: „… z mrežo z luknjami velikosti od 14 do 18 mm.“ nadomesti z besedilom: „… z mrežo z luknjami s premerom nad 10 mm.“. (5)

6. V členu 4(2) se besedilo: „morska sol : od 27 do 30 % natrijev in/ali kalijev nitrat : 150 delcev na milijon črni poper v zrnih : 30 g/q–40 g/q pripravek iz česna in filtriranega vina : 0,5 % sladkorji : 1,5 % askorbati E301 : 0,2 %.“ nadomesti z besedilom: „Odmerki za 100 kg svežega mesa — natrijev klori: najmanj 1,5 kg; največ 3,5 kg — kalijev nitrat (E252): največ 15 g — črni ali beli poper v zrnih in/ali zdrobljen: najmanj 30; največ 50 g — pripravek iz česna in vina: največ 500 g; česen (od 5 do 20 g), vino (od 0,1 do 0,5 litra) — sladkorji: največ 1,5 kg — natrijev L-askorbat (E301): največ 200 g.“. (6)

7. V členu 4(4) se besedilo: „Končno se salama, ki je po tradicionalnem postopku prevezana z vrvico v gosto mrežo“ naknadno „prebode“ nadomesti z besedilom: „Končno se salama, povezana z vrvico, naknadno prebode in pusti sušiti v prostorih s temperaturo med 15 ° in 25 °C ter relativno vlažnostjo med 40 in 90 %“. (7)

8. V členu 5(1) se besedilo: „Zorenje proizvoda ‚Salame Piacentino‘ poteka v prostorih s temperaturo med 15 in 19 °C ter relativno vlažnostjo 70–90 %“. nadomesti z besedilom: „Zorenje proizvoda ‚Salame Piacentino‘ poteka v prostorih s temperaturo med 12 in 19 °C ter relativno vlažnostjo 70–90 % ter traja vsaj 45 dni od dneva soljenja.“. (8)

9. V členu 6(1) se besedilo: „… fizikalne, kemično-fizikalne in mikrobiološke lastnosti“ nadomesti z besedilom: „… organoleptične in kemično-fizikalne lastnosti:“. (9)

10. V prvem odstavku člena 6(1) se besedilo: „Zunanji videz: je valjaste oblike in spremenljive teže, ki ne sme presegati 1 kg ali biti manjša od 400 g, čas zorenja pa mora biti najmanj 45 dni in se spreminja glede na težo proizvoda. Barva: živordeča z zrnci maščobe belo rožnate barve.“ nadomesti z besedilom: „Zunanji videz: je valjaste oblike in spremenljive teže, ki ne sme presegati 1 kg ali biti manjša od 400 g. Videz prereza: živordeče barve z zrnci maščobe belo rožnate barve.“. (10)

11. V členu 6(1) se črta drugi odstavek: „Mikrobiološke lastnosti najmanj največ Skupno število mikrobov = 2,1 × 108 6,6 × 108 Mikrokoki = 3,0 × 105 2,1 × 105 Stafilokoki koagulaza pozitivni = < 30 < 30 Mlečne bakterije = 1,5 × 108 6,6 × 108 Enterobakterije = 18 213 Salmonela v 25 g = je ni (povprečni vzorec).“ (11)

12. V tretjem odstavku člena 6(1) se besedilo: „Kemično-fizikalne lastnosti najmanj največ Vlažnost % = 39,59 41,64 Beljakovine (N × 6,25) = 29,68 28,15 Maščobe % = 25,99 25,49 Neorganski ostanki % = 4,98 4,71 Laktoza (encimatska metoda) = 0,07 0,02 Holesterol, mg/100 g = 92 pH = 5,90“ nadomesti z besedilom: „Kemično-fizikalne lastnosti NAJMANJ NAJVEČ Vlažnost (%) 27 50 Beljakovine (%) 23,5 33,5 Maščobe (%) 16 35 Sol (%) 3 5 Neorganski ostanki (%) 4 6,5 Kolagen (%) 0,5 4 pH 5,4 6,5.“. (12)

13. V členu 7 se besedilo: „Brez poseganja v pristojnosti uradnega veterinarja gospodarstva, dodeljene z zakonom – ki v smislu poglavja IV zakonodajnega odloka št. 537 z dne 30. decembra 1992 z naslovom ‚Pregled proizvodnje‘ preverja in na podlagi ustreznega pregleda kontrolira, ali mesni proizvodi izpolnjujejo merila proizvodnje, ki jih je določil proizvajalec, in zlasti, ali sestava resnično ustreza označbam na etiketi in je za ta položaj zlasti pooblaščen, če se uporablja zakonsko urejeno trgovsko ime iz točke 4 poglavja V zgoraj navedenega odloka (trgovsko ime, ki mu sledi sklic na predpis ali nacionalno zakonodajo, ki dovoljuje njegovo uporabo) – nadzor uporabe določb te proizvodne specifikacije izvaja Ministrstvo za kmetijstvo, prehrano in gozdarstvo, za namene nadzora in pregleda proizvodnje in trženja ‚Salame Piacentino‘ pa se lahko obrne na združenje proizvajalcev ali kateri koli drugi organ, ki so ga v ta namen ustanovili proizvajalci v skladu z določbami člena 10 Uredbe (ES) št. 2081/92.“ nadomesti z besedilom: „Nadzor uporabe določb iz te proizvodne specifikacije izvaja zasebni subjekt, odobren v skladu s členom 10 Uredbe (ES) št. 510 z dne 20. marca 2006.“ . (13)

14. V členu 8(1) se besedilo: „… Denominazione di Origine Controllata“ nadomesti z besedilom: „… Denominazione di Origine Protetta“. (14)

POVZETEK

UREDBA SVETA (ES) št. 510/2006

„SALAME PIACENTINO“

ES št.: IT-PDO-0117-1499-31.10.2001

ZOP ( X ) ZGO ( )

Ta povzetek zajema glavne elemente specifikacije proizvoda za informativne namene.

1. Pristojna služba v državi članici:

Naziv: Ministero delle politiche agricole e forestali Naslov: Via XX Settembre 20 00187 Roma RM ITALIA Tel. +39 0646455104 Faks +39 0646655306 E-naslov: saco7@politicheagricole.gov.it

2. Vlagatelj:

Naziv: Consorzio della Coppa Piacentina, del Salame Piacentino, della Pancetta Piacentina a Denominazione di Origine Protetta Naslov: Via Colombo 35 29100 Piacenza PC ITALIA Tel. +39 0523591260 Faks: +39 0523608714 E-naslov: salumi.piacenlini@libero.it Sestava: Proizvajalci/predelovalci ( X ) drugo ( )

3. Vrsta proizvoda:

Skupina 1.2 – Mesni proizvodi

4. Specifikacija:

(povzetek zahtev v skladu s členom 4(2) Uredbe (ES) št. 510/2006)

4.1 Ime:

„Salame Piacentino“

4.2 Opis:

„Salame Piacentino“ spada v skupino soljenih, naravno zorjenih proizvodov, ovitih z debelim črevom prašičev, ki se uživajo surovi. Za izdelavo „Salame Piacentino“ se uporablja pusto svinjsko meso z dodano maščobo z deležem 10 do 30 %.

Končni proizvod je valjaste oblike, teže, ki ne presega 1 kg in ni manjša od 0,400 kg, barva rezine je živordeča, prepredena z zrnci maščobe belo rožnate barve, okus je značilen, zelo močan in rahlo sladkast, z značilnim vonjem suhomesnatih proizvodov.

Za izdelavo se uporabljajo sveža svinjska stegna živali, ki so se skotile in so bile vzrejene in zaklane v deželah Emilija Romanja in Lombardija.

4.3 Geografsko območje:

Območje proizvodnje „Salame Piacentino“ vključuje vse ozemlje pokrajine Piacenza, vendar je omejeno na območja z nadmorsko višino 900 metrov zaradi posebnih podnebnih razmer.

4.4 Dokazilo o poreklu:

Vsaka faza proizvodnega postopka se spremlja in za vsako se dokumentirajo vsi vhodni in izhodni proizvodi. S tem in z vpisom rejcev, klavcev, proizvajalcev ter zorilnic v registre, ki so predvideni v ta namen in jih vodi nadzorni organ, ter s pravočasno prijavo proizvedenih količin nadzornemu organu se zagotovi sledljivost proizvoda. Nadzorni organ spremlja vse fizične in pravne osebe, vpisane v zadevne registre.

4.5 Metoda pridobivanja:

Proizvodnja „Salame Piacentino“ vključuje naslednje faze: mletje mesa, dodajanje mešanice soli in dišav, mešanje, nadevanje in vezanje, zorenje.

Zorenje se začne takoj po začetku soljenja in ne sme trajati manj kot 45 dni.

4.6 Povezava:

Lastnosti, ki jih mora imeti proizvod „Salame Piacentino“ so odvisne od okoljskih razmer ter naravnih in človeških dejavnikov. Zlasti značilnosti surovine so tesno povezane z opredeljenim geografskim območjem. Na območju oskrbe s surovino iz točke 4.2 je razvoj zootehnike povezan z močno razširjenostjo pridelovanja žita in sistemov predelave posebej specializirane sirarske industrije, zaradi katerih se je proizvodnja usmerila v lokalno prašičerejo. Proizvodnja „Salame Piacentino“ na omejenem območju je utemeljena z razmerami, ki prevladujejo na ožje opredeljenem geografskem območju v točki 4.3. Okoljski dejavniki so tesno povezani z lastnostmi območja proizvodnje, na katerem prevladujejo hladne doline, bogate z vodo, in gozdnati griči, ki odločilno vplivajo na podnebje in lastnosti končnega proizvoda.

Sklop „surovina – proizvod – označba“ je povezan s posebnim družbeno-gospodarskim razvojem zadevnega območja, ki mu daje edinstvene lastnosti.

4.7 Nadzorni organ:

Naziv: E.CE.PA. — Ente Certificazione Prodotti Agroalimentari Naslov: Strada dell’Anselma 5 29100 Piacenza PC ITALIA Tel. +39 0523609662 Faks +39 0523644447 E-naslov: amministrazione@ecepa.it

4.8 Označevanje:

Proizvod mora imeti ob dajanju v promet napis Salame „Piacentino“.

Ime „Salame Piacentino“ mora biti na označbi navedeno z razločnimi in neizbrisljivimi črkami in se mora jasno razlikovati od vseh drugih napisov na označbi. Imenu mora takoj slediti navedba „Denominazione di Origine Protetta“.

Prepovedano je dodajanje kakršnih koli navedb, razen tistih, ki so izrecno določene, vključno s pridevniki: „tipo, gusto, uso, selezionato, scelto“ in podobnimi.

Dovoljena pa je uporaba navedb, ki se nanašajo na nazive ali imena podjetij ali zasebne blagovne znamke, pod pogojem, da ne hvalijo proizvoda in ne zavajajo kupcev, in morebitna navedba imena prašičjih farm, s katerih izvira proizvod.

(1) UL L 93, 31.3.2006, str. 12.